**ДО**

**ОБЩИНСКИ СЪВЕТ**

**РУСЕ**

**П Р Е Д Л О Ж Е Н И Е**

**ОТ**

**КМЕТА НА ОБЩИНА РУСЕ**

**ПЕНЧО МИЛКОВ**

**ОТНОСНО:** Поемане на краткосрочен дълг чрез Фонд за органите на местното самоуправление в България – ФЛАГ ЕАД за осигуряване на финансови средства за изпълнение на проекти по Приложение 3 към чл.113, ал.11 от Закона за държавния бюджет на Република България за 2025г., чиято стойност за ДДС не се финансира от Централния бюджет

**ГОСПОЖИ И ГОСПОДА ОБЩИНСКИ СЪВЕТНИЦИ,**

Във връзка с необходимостта от значителен финансов ресурс за изпълнение на СМР- дейностите, строителен и авторски надзор за проекти по Приложение 3 към чл.113, ал.11 от Закона за държавния бюджет на Република България за 2025г., чиято стойност за ДДС не се финансира от Централния бюджет, предлагам община Русе да се възползва от облекчението, което се съдържа в чл.19а от Закона за общинския дълг и да пристъпи към кандидатстване за финансиране от Фонд за органите на местното самоуправление в България – ФЛАГ ЕАД.

Плащанията по заемите от Фонда за органите на местното самоуправление в България – ФЛАГ ЕАД не се включват при изчисляване на съотношението и при прилагането на ограничението по чл.32, ал.1 от ЗПФ /Закон за публичните финанси/.

Предимството в сравнение с избор на финансова институция е опростената процедура за кандидатстване и облекченията за кандидатстващите общини. Максималният лихвен процент е 4,083, формиран чрез **6-месечен EURIBOR плюс фиксирана надбавка**. Лихвеният процент се определя от съвет на директорите на Фонда в зависимост от кредитното досие на всяка община и предвид анализ на финансовото състояние на същата. Община Русе е изпълнявала много договори за кредит чрез Фонд ФЛАГ ЕАД и е позната на Фонда като безупречен и ценен клиент. Документите за кандидатстването пред Фонда ще бъдат оформени като мостови кредит за краткосрочен дълг, поет с договор за общински заем.

Покриването на главницата ще бъде осъществено след прихващане или възстановяване на сумите за ДДС от НАП за обектите, засягащи ВиК инфраструктура, както следва:

|  |  |  |  |  |  |  |  |
| --- | --- | --- | --- | --- | --- | --- | --- |
| **Номер на проект** | **Наименование на проект** | **Обща прогнозна стойност без ДДС /хил. лв./** | **ДДС върху общата прогноз**  **на стойност**  **/хил.лв./** | **Прогнозна стойност без ДДС за 2026г.**  **/хил.лв./** | **ДДС върху прогноз**  **ната стойност за 2026г.**  **/хил. лв/** | **Прогнозна стойност без ДДС за 2026г.**  **/евро/** | **ДДС върху прогноз**  **ната стойност за 2026г.**  **/евро/** |
| ОР-24.001-2092 | "Инженеринг на "ПСОВ" и "Канализация" с. Николово, Община Русе, ЕТАП 1, Главен клон 1, водопровод, КПС, СКО и СВО" | 22 279,5 | 4 455,9 | 12 253,7 | 2 450,74 | 6 265 220 | 1 253 044 |
| ОР-25.001-0570 | „Реконструкция на вътрешната водопроводна мрежа на с. Долно Абланово, Реконструкция и рехабилитация на ул. „Александър Стамболийски, ул. „Христо Ботев“ и ул. „Васил Коларов“ – 10 км | 8 400,7 | 1680,14 | 1680,1 | 336,02 | 859 030 | 171 806 |
| ОР-25.001-0572 | „Инженеринг – Водопровод с. Просена – Етап I“ – 7 600 км | 6 278,1 | 1255,62 | 1255,7 | 251,14 | 642 030 | 128 406 |
| ОР-24.001-2099 | Инженеринг "Водопровод по бул. "Гоце Делчев" от ул. "Генерал Котузов" до паметник "Русофили" | 1 000,0 | 200,0 | 478,7 | 95,7 | 244 775 | 48 955 |
| ОР-25.001-0583 | „Проектиране на канализационна мрежа, подмяна на същ. Водопроводна мрежа и ПСОВ в гр. Мартен“ | 782,0 | 156,4 | 391,0 | 78,2 | 199 920 | 39 984 |
| ОР-24.001-2093 | "Актуализация на проекти за "ПСОВ" и "Канализация" на с. Басарбово, Община Русе" | 291,7 | 58,34 | 160,4 | 32,08 | 82 020 | 16 404 |
| ОР-24.001-1084 | Инженеринг "Водопровод в гр. Русе, от к. 157 до ул. "Зора", кв. "Средна кула" | 1 750,0 | 350,0 | 962,5 | 192,5 | 492 120 | 98 424 |
|  | **Обща сума:** | **40 782,0** | **8 156,4** | **17 182,1** | **3 436,38** | **8 785 115** | **1 757 023** |

Предвид гореизложеното на основание чл.63, ал.1 от ПОДОС – Русе, неговите комисии и взаимодействието му с Общинска администрация, предлагам Общинския съвет да вземе следното

**РЕШЕНИЕ:**

На основание чл.21, ал.2 във връзка с чл.21, ал.1, т.10 от ЗМСМА и във връзка с чл.17, ал.1 от Закона за общинския дълг, Общински съвет – Русе реши:

1. Община Русе да сключи договор за револвиращ кредит с „Фонд ФЛАГ” ЕАД, по силата на който да поеме краткосрочен общински дълг с цел реализация на следните приоритетни проекти:

-"Инженеринг на "ПСОВ" и "Канализация" с. Николово, Община Русе, ЕТАП 1, Главен клон 1, водопровод, КПС, СКО и СВО";

-„Реконструкция на вътрешната водопроводна мрежа на с. Долно Абланово, Реконструкция и рехабилитация на ул. „Александър Стамболийски, ул. „Христо Ботев“ и ул. „Васил Коларов“ – 10 км;

-„Инженеринг – Водопровод с. Просена – Етап I“ – 7 600 км;

- Инженеринг "Водопровод по бул. "Гоце Делчев" от ул. "Генерал Котузов" до паметник "Русофили";

-"Актуализация на проекти за "ПСОВ" и "Канализация" на с. Басарбово, Община Русе;

-„Проектиране на канализационна мрежа, подмяна на същ. Водопроводна мрежа и ПСОВ в гр. Мартен;

-Инженеринг "Водопровод в гр. Русе, от к. 157 до ул. "Зора", кв. "Средна кула"

Всички обекти са включени в Инвестиционната програма за общински проекти

съгласно Приложение 3 към чл.113, ал.11 от Закона за държавния бюджет на Република България за 2025 г., при следните основни параметри:

* **Максимален размер на дълга** – 1 757 023 евро *(Един милион седемстотин петдесет и седем хиляди и двадесет и три евро*)
* **Валута на дълга** – евро
* **Вид на дълга** – краткосрочен дълг, поет с договор за общински заем под формата на револвиращ кредит, отпуснат до размера на договорния кредитен лимит (1 757 023 евро), при който в рамките на срока за усвояване, правото на Общината да усвоява суми от кредита се възстановява за всяка върната сума (револвира) многократно, изцяло или частично, до максимално разрешения размер, без да е необходимо ново предоговаряне за всяко усвояване; **Условия за погасяване**:
* Срок на погасяване – до 12 *(Дванадесет)* месеца, считано от датата на подписване на договора за кредит, с възможност за предсрочно погасяване изцяло или на части, без такса за предсрочно погасяване
* Източници за погасяване на главницата – чрез плащания от възстановен данък добавена стойност (ДДС) по обектите и/или от собствени бюджетни средства
* **Максимален лихвен процент** – шестмесечен EURIBOR плюс максимална надбавка от 4.083 %
* **Други такси, наказателни лихви, неустойки и разноски** – съгласно ценовата политика на Фонд ФЛАГ и Управляващата банка
* **Начин на обезпечение на кредита**:
* Учредяване на залог върху съвкупността от настоящи и бъдещи парични вземания, представляващи настоящи и бъдещи приходи на община Русе, по чл. 45, ал. 1, т. 1, букви от „а“ до „ж“ от Закон за публичните финанси, както и трансфери за местни дейности, включително обща изравнителна субсидия, съгласно чл. 52, ал. 1, т. 1, буква „б“ от Закона за публичните финанси, включително и тези,постъпващи по банкова сметка, вземанията за наличностите по която, настоящи и бъдещи, също са обект на особен залог;

1. Възлага и делегира права на Кмета на Община Русе да подготви искането за кредит, да го подаде в офиса на „Фонд ФЛАГ” ЕАД, да подпише договора за кредит и договорите за залог, както и да извърши всички останали необходими правни и фактически действия за изпълнение на решението по т. 1.

**С уважение,**

**ПЕНЧО МИЛКОВ**

**Кмет на Община Русе**