**До**

**Общински съвет**

**Русе**

**ПРЕДЛОЖЕНИЕ**

**ОТ ПЕНЧО МИЛКОВ**

*Кмет на Община Русе*

**Относно:** Учредяване безвъзмездно право на ползване върху недвижим имот – частна общинска собственост - Сграда с идентификатор 63427.1.4.1, по ул. „Братя Обретенови“ № 9, за нуждите на Сдружение „Спортен клуб по еърсофт „Номад“.

**Уважаеми общински съветници,**

В общинска администрация е постъпило заявление с вх. №63-544-1/22.07.2025 г. от Сдружение „Спортен клуб по еърсофт „Номад“, ЕИК 207653778, със седалище: с. Сандрово, ул. „Балкан“ №1, представлявано от председателя на УС Румен Радев, в което е изразено желание сградата на бившата Професионална гимназия по железопътен транспорт (Сграда с идентификатор 63427.1.4.1 по КККР на град Русе), намираща се на адрес: гр. Русе, ул. „Братя Обретенови“ №9, предмет на АЧОС №7446/18.06.2015 г., да бъде предоставена за безвъзмездно ползване с цел развитие на спортни дейности и обучения, насочени към популяризиране на еърсофт сред младите хора в града и развитие на спортен туризъм.

Сдружението декларира готовност да поеме ангажимент за поддръжката на сградата и да носи отговорност за здравето на ползващите помещенията в нея.

Дирекция „Инвестиционно проектиране, устройство и кадастър“ е изразила становище относно конструктивната годност на сградата и възможни изисквания или ограничения, свързани с бъдещото й ползване за посочените цели. Според становището, конструкцията на сградата е в добро техническо състояние, без пукнатини и деформации, изградена от стоманобетонни греди, колони и междуетажни плочи. Също така, е установено, че сградата може да бъде ползвана от спортния клуб след почистване на битовите отпадъци и извършване на частични ремонти, включително изграждане на липсващите парапети.

Предвид дейността на Сдружението и намерението му да организира различни спортни мероприятия, проекти и обучения, свързани с популяризиране на еърсофт сред младите хора в Русе и развитие на спортния туризъм, както и да създаде по-добра среда за развитието на спорта сред младежите, председателят на Сдружението заявява желание сградата да бъде предоставена безвъзмездно за ползване.

Преписката е разгледана от Комисията по общинска собственост, която с Протокол №21 от 27.01.2026 г. дава своето съгласие за учредяване безвъзмездно право на ползване върху общински имот – конкретно описаната по-горе сграда, след решение на Общински съвет – Русе.

Предложеното разпореждане не е включено в утвърдената „Годишна програма за управление и разпореждане с имотите, общинска собственост в Община Русе през 2026 г.“

С оглед гореизложеното, и на основание чл. 63, ал. 1 от Правилника за организацията и дейността на Общински съвет – Русе, неговите комисии и взаимодействие му с общинската администрация, предлагам на Общинския съвет да вземе следното

**Р Е Ш Е Н И Е:**

На основание чл. 21, ал. 2, във връзка с чл. 21, ал. 1, т. 8 от ЗМСМА, чл. 39, ал. 2 и ал. 4, чл. 8, ал. 1 и ал. 9 от ЗОС, чл. 44, ал. 2 и ал. 4 от Наредба №1 за общинската собственост на Общински съвет – Русе, чл. 305, ал. 1 от ЗПУО, **Общински съвет – Русе реши:**

**1. Допълва годишната програма** за управление и разпореждане с имоти общинска собственост за 2026 г. на Община Русе с учредяване безвъзмездно право на ползване върху недвижим имот – частна общинска собственост, представляващ **СГРАДА** с идентификатор **63427.1.4.1** по Кадастралната карта и кадастралните регистри на град Русе, община Русе, с адрес: град Русе, **ул. „Братя Обретенови“ №9**, със застроена площ от **480 кв.м**, брой етажи: два и предназначение: **Сграда за образование**, предмет на Акт № 7446/18.06.2015 г. за частна общинска собственост, вписан под №156 том 20, Н.Д.3993, ДВР №7699, вх. №7834/23.06.2015 г. по описа на Службата по вписвания – Русе към Агенцията по вписвания, на **Сдружение „Спортен клуб по еърсофт „Номад“, ЕИК 207653778**, за **срок от 2** /две/ **години.**

**2. Дава съгласие** за учредяване безвъзмездно право на ползване върху недвижим имот – частна общинска собственост, представляващ **СГРАДА** с идентификатор **63427.1.4.1** по Кадастралната карта и кадастралните регистри на град Русе, община Русе, с адрес: град Русе, **ул. „Братя Обретенови“ №9**, със застроена площ от **480 кв.м**, брой етажи: два и предназначение: **Сграда за образование**, предмет на Акт № 7446/18.06.2015 г. за частна общинска собственост, вписан под №156 том 20, Н.Д.3993, ДВР №7699, вх. №7834/23.06.2015 г. по описа на Службата по вписвания – Русе към Агенцията по вписвания, на **Сдружение „Спортен клуб по еърсофт „Номад“, ЕИК 207653778**, за **срок от 2** /две/ **години**, която сграда да се ползва за спортни мероприятия, обучения и популяризиране на еърсофт сред младите хора на Русе, при спазване на чл. 305, ал. 1 от ЗПУО.

**Приложения:** Заявление с вх. №63-544-1/22.07.2025 г. АЧОС № № 7446/18.06.2015 г.; Скици от СГКК; Извлечение от протокол №21/27.01.2026 г. на КОС.

**ВНОСИТЕЛ,**

**ПЕНЧО МИЛКОВ**

*Кмет на Община Русе*