**ДО**

**ОБЩИНСКИ СЪВЕТ – РУСЕ**

**П Р Е Д Л О Ж Е Н И Е**

**От акад. Христо Белоев, дтн**

**Председател на ОбС-Русе**

ОТНОСНО: Утвърждаване управител на „Медицински център 1 – Русе” ЕООД след проведен конкурс

**УВАЖАЕМИ ОБЩИНСКИ СЪВЕТНИЦИ,**

С Решение № 823, прието с Протокол №28/16.12.2025 г. на Общински съвет – Русе е избрана Комисия за организиране и провеждане на конкурс за възлагане управлението на „Медицински център 1 – Русе” ЕООД, в състав:

Председател: Ивайло Кадишев – директор дирекция ИИМСП

Зам.-председател: Анелия Георгиева – началник-отдел ОбСЗУЕС

Членове: 1.Светлозар Симеонов – общински съветник 2.Станимир Станчев – общински съветник

3.Деян Недков – общински съветник

4.Гюлвер Даудова – началник-отдел ПНО

5.Тихомир Илиев – старши експерт в дирекция ИИМСП

Резервни членове: 1.Гюнай Кадънкова – общински съветник

2.Нина Николова – старши юрисконсулт в отдел ПНО

В Общински съвет-Русе е получено **писмо № ОбС-147/06.02.2026 г**, от **ИВАЙЛО КАДИШЕВ***,* председател на комисията за провеждане на конкурс за управител на „Медицински център 1 – Русе” ЕООД, с което ни уведомява за следното:

Конкурсът за управител на „Медицински център 1 – Русе” ЕООД е проведен на два етапа.

На 03.02.2026 г. – проверка на съответствието на представените от кандидата документи с предварително обявените изисквания.

На 04.02.2026 г. – представяне от кандидата на Концепция за развитието на „Медицински център 1 – Русе” ЕООД за тригодишен период и събеседване.

Поради отсъствие на двете заседания на комисията на заместник-председателя Анелия Георгиева е присъствал резервният член Нина Николова.

На 22.01.2026 г., преди изтичане на обявения краен срок, e подаден един комплект документи за участие в конкурса, в запечатан непрозрачен плик от д-р Стоян Стоянов.

Назначената комисия е извършила проверка на представените документи и установила съответствието на представените от кандидата документи с предварително обявените изисквания по т. II., както и съответствието на кандидата с изискванията по т. III. от Решение №823, прието с Протокол №28/16.12.2025 г. на Общински съвет – Русе. Членовете на Комисията единодушно са решили да допуснат кандидата д-р Стоян Стоянов до участие във втория етап от конкурса за възлагане управлението на „Медицински център 1 – Русе” ЕООД.

За представянето на Концепция за развитието на „Медицински център 1 – Русе” ЕООД за тригодишен период Комисията е оценила кандидата д-р Стоян Стоянов по четири показателя, определени с Решение №823, прието с Протокол №28/16.12.2025 г. на Общински съвет – Русе с обобщена оценка 134 точки.

След представянето на Концепцията, членовете на Комисията са събеседвали с кандидата д-р Стоян Стоянов за установяване на компетенциите и качествата му по шест показателя, определени с Решение №823, прието с Протокол №28/16.12.2025 г. на Общински съвет – Русе. Обобщената оценка от събеседването е 195 точки.

От обобщените оценки за представянето на Концепцията и от събеседването е формирана окончателната оценка на кандидата, като сборът от оценките на всички членове на комисията се разделя на броя на членовете на комисията, взели участие в оценяването.

Комисията е определила окончателна оценка 47 точки, отразена в Протокол за окончателните резултати от проведения конкурс и класиране на кандидатите за управител на „Медицински център 1 – Русе” ЕООД (Приложение №5).

Решението на Комисията, след приключване на оценяването е: Предлага на Общински съвет – Русе да утвърди д-р Стоян Стоянов за управител на „Медицински център 1 – Русе” ЕООД, ЕИК 117115734.

Ето защо предлагам Общински съвет – Русе да утвърди предложеното от комисията класиране, съобразно Протокол за окончателните резултати от проведения конкурс и класиране на кандидатите за управител на „Медицински център 1 – Русе” ЕООД (Приложение №5) и да избере д-р Стоян Стоянов за управител на „Медицински център 1 – Русе” ЕООД, ЕИК 117115734.

Въз основа на проведения конкурс и резултатите описани подробно по-горе, предлагам Общинският съвет да вземе следното

**Р Е Ш Е Н И Е:**

На основание чл. 21, ал. 2, във връзка с чл. 21, ал. 1, т. 9 от ЗМСМА, чл. 137, ал. 1, т. 5 и чл. 147 от Търговския закон, чл. 70, ал. 1 от Правилника за прилагане на Закона за публичните предприятия, чл. 62, ал. 7 и ал. 8 от Закона за лечебните заведения, чл. 8, ал. 1, т. 1, чл. 10, ал. 1, т. 5, чл. 22, ал. 1 и чл. 31а от Наредба № 9 на ОбС - Русе, Общинският съвет реши:

1. Утвърждава предложеното от комисията класиране, съобразно Протокол за окончателните резултати от проведения конкурс и класиране на кандидатите за управител на „Медицински център 1 – Русе” ЕООД (Приложение №5) и избира д-р Стоян Стоянов за управител на „Медицински център 1 – Русе” ЕООД ЕИК 117115734 за срок от три години.
2. Определя месечно възнаграждение на управителя  на „Медицински център 1 – Русе” ЕООД в размер 400 на сто от отчетната средна месечна брутна работна заплата в лечебното заведение, но не повече от дванадесеткратния размер на минималната месечна работна заплата, установена за страната за съответния месец.
3. Задължава Кмета на Община Русе да сключи договор за управление с утвърдения кандидат.

**ПРЕДСЕДАТЕЛ:**

**/акад. Христо Белоев, дтн/**